Paquito Navarro a padel Portugal Mastersen játék közben beleesett a pályát határoló üvegfalba. A szétrobbanó tábla több helyen megvágta a spanyolt, aki kénytelen volt feladni az elődöntőt.

A tenisz és a fallabda elemeit ötvöző padelt üvegketrecben játsszák, amivel általában nem szokott baj lenni, de Navarro az egyik mentésénél nem tudta megőrizni az egyensúlyát, és jó nagy erővel beleszállt.

A szilánkok több helyen megvágták a spanyol játékost, de nem volt életveszélyben. Navarro sebeit kórházban látták el.

A spanyolnak és párjának nyerő helyzetből kellett feladniuk az elődöntős meccset, így az argentin Juan Mieres és Miguel Lamperti került a döntőbe.